Page:The Book of Scottish Song.djvu/30

12 For whae our wheat will saw,

And whae our sheep will shear,

Sin' my a' gaed awa'

In the fa' o' the year?

My hearth is growing cauld,

And will be caulder still;

And sair, sair in the fauld

Will be the winter's chill;

For peats were yet to ca',

Our sheep they were to smear,

When my a' dwined awa'

In the fa' o' the year.

I ettle whiles to spin,

But wee, wee patterin' feet

Come rinnin' out and in,

And then I just maun greet:

I ken it's fancy a',

And faster rows the tear,

That my a' dwined awa'

In the fa' o' the year.

Be kind, O heav'n abune!

To ane sae wae and lane,

An' tak' her hamewards sune,

In pity o' her mane:

Lang ere the March winds blaw,

May she, far far frae here,

Meet them a' that's awa'

Sin' the fa' o' the year.

[ by, for Campbell's Albyn's Antliology, to a Gaelic air, called, "Cha teid mis a chaoidh," (I will never go with him.) "In the original Gaelic," says the author, "the Lady makes protestations that she will not go with the Red Earl's son, until the swan should build in the cliff, and the eagle in the lake—until one mountain should change places with another, and so forth. It is but fair to add," continues Sir Walter, slyly, "that there is no authority for supposing that she altered her mind—except the vehemence of her protestations."]

I bear to part wi' thee,

Never mair thy face to see,—

Can I bear to part wi' thee,

Drucken Laird o' Lamington?

Canty war ye ower your kale,

Toddy jugs, and jaups o' yill;

Heart aye kind, and leal, and hale,—

The honest Laird o' Lamington!

He that swears is but so so;

He that cheats to hell must go;

He that falls in bagnio,

Falls in the devil's frying-pan.